En virtut del Decret 84/1985, de 21 de març (DOGC núm. 527, de 10.4.1985), es van aprovar les mesures per a la reforma de l'atenció primària de salut a Catalunya, les quals s'han consolidat mitjançant la publicació de la Llei 15/1990, de 9 de juliol, d'ordenació sanitària de Catalunya, que configura l'àrea bàsica de salut com a unitat territorial on es presta l'atenció primària de salut d'accés directe de la població.
D'acord amb això, mitjançant successives ordres del Departament de Sanitat i Seguretat Social s'ha sectoritzat l'atenció primària de salut a Catalunya amb l'establiment d'àrees bàsiques de salut.
Atès que la proposta de modificació de la delimitació de diverses àrees bàsiques de salut s'ha sotmès a informació pública mitjançant l'Edicte de 2 d'octubre de 2002 (DOGC núm. 3740, de 15.10.2002);
Es creen les àrees bàsiques de salut que figuren a l'annex 2.
D'acord amb el que preveuen l'article 3.3 i la disposició transitòria 5 del Decret 84/1985, de 21 de març, s'han de reestructurar els partits mèdics integrats a les àrees bàsiques de salut a què fa referència aquesta Ordre per tal d'adaptar-los a la nova ordenació.
A aquest efecte, s'han de tramitar d'ofici els expedients corresponents, d'acord amb la normativa vigent, que ha de resoldre el Departament de Sanitat i Seguretat Social, amb l'audiència prèvia de les persones interessades.
—1 Les àrees bàsiques de salut a què fa referència aquesta Ordre seran objecte de les adaptacions oportunes en els límits i l'abast com a conseqüència de l'alteració de les circumstàncies que n'han determinat la delimitació.
Aquestes adaptacions s'han de tramitar amb subjecció als mateixos requisits exigits per a la seva creació.
—2 Les àrees bàsiques de salut que preveu aquesta Ordre, les adaptacions necessàries i les modificacions ulteriors s'han d'ajustar, en tot moment, a l'ordenació territorial de Catalunya.
Mentre no es constitueixin els equips d'atenció primària corresponents a les àrees bàsiques de salut l'àmbit territorial de les quals modifica aquesta Ordre, el funcionariat dels cossos de metges i practicants titulars amb nomenament interí o en propietat i adscripció als partits mèdics afectats per la nova ordenació continuaran exercint les seves funcions amb l'obligació d'assistir la població adscrita, sens perjudici de la seva integració ulterior en l'equip corresponent, en els termes que preveu el Decret 84/1985, de 21 de març, i les disposicions dictades per al seu desplegament.
—1 Es faculta el director o la directora del Servei Català de la Salut per dictar les resolucions i prendre les mesures oportunes per a l'execució i el compliment del que preveu aquesta Ordre.
—2 Les modificacions de la delimitació territorial de les àrees bàsiques de salut entrarà en vigor en el moment que s'indica a l'annex 3 per a cada àrea bàsica de salut.
Delimitada fins ara per l'Ordre de 16 d'agost de 1993 (DOGC núm. 1794, de 8.9.1993).
Comprèn l'àmbit territorial del municipi de Martorell i l'àmbit territorial dels sectors urbanístics de Can Nicolau de Dalt, Ca n'Oliveró, Can Santeugeni, Costablanca i la Colònia del Carme, pertanyent al municipi de Castellbisbal.
Delimitada fins ara per l'Ordre de 22 d'agost de 1986 (DOGC núm. 733, de 29.8.1986).
Àrea Bàsica de Salut Sabadell-5
Delimitada fins ara per l'Ordre de 22 d'agost de 1986 (DOGC núm. 733, de 29.8.1986)
Comprèn l'àmbit territorial dels sectors municipals de Gràcia, Can Feu i Oest (rural) del districte municipal 5 del municipi de Sabadell.
Àrea Bàsica de Salut Martorell Rural
Comprèn l'àmbit territorial dels municipis de Castellví de Rosanes (llevat del barri de Can Sunyer), Gelida, Masquefa, Sant Esteve Sesrovires i Sant Llorenç d'Hortons.
Àrea Bàsica de Salut El Masnou-Alella
Comprèn l'àmbit territorial del municipi d'Alella i l'àmbit territorial del municipi del Masnou, delimitat pel litoral marítim, el terme municipal de Montgat, el terme municipal d'Alella, el torrent Vallmora i el carrer de Roger de Flor (senars de l'1 al 39).
Àrea Bàsica de Salut Ocata-Teià
Comprèn l'àmbit territorial del municipi de Teià i l'àmbit territorial del municipi del Masnou, delimitat pel litoral marítim, el carrer Roger de Flor (parells del 2 al 40), el torrent Vallmora, el terme municipal de Teià i el terme municipal de Premià de Mar.
Àrea Bàsica de Salut Sant Quirze del Vallès
Comprèn l'àmbit territorial del municipi de Sant Quirze del Vallès (llevat del barri de les Fonts).
a) La supressió de l'Àrea Bàsica de Salut El Masnou i la creació de les àrees bàsiques de salut El Masnou-Alella i Ocata-Teià entraran en vigor en el moment en què es posi en funcionament el centre d'atenció primària de l'Àrea Bàsica de Salut Ocata-Teià.
b) La modificació de l'Àrea Bàsica de Salut Sabadell-5 i la creació de l'Àrea Bàsica de Salut Sant Quirze del Vallès entraran en vigor en el moment en què es posi en funcionament el centre d'atenció primària de l'Àrea Bàsica de Salut Sant Quirze del Vallès, un cop finalitzades les obres de remodelació.
c) La modificació de l'Àrea Bàsica de Salut Martorell i la creació de l'Àrea Bàsica de Salut Martorell Rural entraran en vigor en el moment en què es posi en funcionament el nou centre d'atenció primària ubicat al municipi de Martorell.